Case ID: 1176427
Sentence 19: Həmin Qanunun 2.3-cü maddəsinə əsasən, informasiya sahibinə müraciət edən hər kəs: 2.3.1. sorğu edilən informasiyanın informasiya sahibində olub-olmadığını öyrənmək, bu informasiya olmadıqda onu əldə etmək üçün yardımçı məlumatlar almaq; 2.3.2. informasiya sahibi sorğu edilən informasiyaya malik olduqda onu sərbəst, maneəsiz və hamı üçün bərabər şərtlərlə əldə etmək hüququna malikdir.” Həmin Qanunun 3.0-cü maddəsinə əsasən, bu Qanunun məqsədləri üçün istifadə olunan əsas anlayışlar aşağıdakı mənaları ifadə edir: 3.0.1. informasiya - yaranma tarixindən, təqdimat formasından və təsnifatından asılı olmayaraq istənilən fəaliyyət nəticəsində yaradılan, yaxud əldə olunan faktlar, rəylər, bilgilər, xəbərlər və ya digər xarakterli məlumatlar; Həmin Qanunun 14.1.-ci maddəsinə əsasən, sorğuçu yazılı sorğunun aşağıdakı formalardan birində və ya mövcud olan digər formalarda təmin edilməsini tələb edə bilər:14.1.1. sənədlə tanış olmaq üçün ayrılmış yerə daxil olma;14.1.2. sənədin üzünün köçürülməsi;14.1.3. informasiya sahibinin texniki imkanlarından istifadə etməklə sənədin surətinin çıxarılması və ya sənədin təsdiqlənmiş surətinin verilməsi;14.1.4. sorğuçunun öz texniki imkanlarından istifadə etməklə sənədin surətinin çıxarılması;14.1.5. stenoqramların və ya digər formada kodlaşdırılmış sənədlərin oxunmaq üçün yararlı vəziyyətdə təqdim edilməsi;14.1.6. sənədin tərcümə olunması;14.1.7. sənədin surətinin elektron daşıyıcılara köçürülməsi və s. Həmin Qanunun 14.2.-cu maddəsinə əsasən, informasiyanın əldə olunmasının hüquqi formaları aşağıdakılardır:14.2.1. bu Qanunun tələblərinə uyğun olaraq mütləq qaydada təqdim olunan informasiyalar;14.2.2. müqavilə yolu ilə təqdim olunan informasiyalar.